

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

กุมภาพันธ์ 2566

เรื่อง ขอความร่วมมือแสดงความคิดเห็นเกี่ยวกับร่างพระราชบัญญัติการฌาปนกิจสงเคราะห์ (ฉบับที่...) พ.ศ. ...

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมกิจการสตรีและสถาบันครอบครัว ด่วนมาก ที่ พม 0505/458

ลงวันที่ 6 กุมภาพันธ์ 2566 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมกิจการสตรีและสถาบันครอบครัวว่า ได้แก้ไขเพิ่มเติมกฎหมายว่าด้วยการฌาปนกิจสงเคราะห์ โดยพระราชบัญญัติหลักเกณฑ์การจัดทำร่างกฎหมาย และการประเมินผลสัมฤทธิ์ของกฎหมาย พ.ศ. 2562 มาตรา 13 กำหนดให้หน่วยงานของรัฐที่ต้องการแก้ไขกฎหมายดำเนินการรับฟังความคิดเห็นผ่านระบบกลาง และจะใช้วิธีการอย่างหนึ่งหรือหลายวิธีก็ได้ ในการนี้ จึงขอความร่วมมือองค์กรปกครองส่วนท้องถิ่นร่วมแสดงความคิดเห็น และประชาสัมพันธ์เชิญชวนกรรมการและเจ้าหน้าที่ของสมาคม ฌาปนกิจสงเคราะห์ สมาชิกสมาคมฌาปนกิจสงเคราะห์ ทายาทผู้ได้รับเงินสงเคราะห์ และประชาชนผู้สนใจ ร่วมแสดงความคิดเห็นต่อร่างพระราชบัญญัติการฌาปนกิจสงเคราะห์ (ฉบับที่...) พ.ศ. ... ผ่านระบบกลางทางกฎหมาย http://www.law.go.th หรือระบบสารสนเทศกรมกิจการสตรีและสถาบันครอบครัว http://www.dwf.go.th หรือรับฟังความคิดเห็นผ่านช่องทางคิวอาร์โค้ด ระหว่างวันที่ 13 กุมภาพันธ์ 2566 ถึงวันที่ 14 มีนาคม 2566

กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นร่วมแสดงความคิดเห็น พร้อมทั้งประชาสัมพันธ์เชิญชวนกรรมการและเจ้าหน้าที่ของสมาคมฌาปนกิจสงเคราะห์ สมาชิกสมาคมฌาปนกิจสงเคราะห์ ทายาทผู้ได้รับเงินสงเคราะห์ และประชาชนผู้สนใจ แสดงความคิดเห็น ต่อร่างพระราชบัญญัติการฌาปนกิจสงเคราะห์ (ฉบับที่...) พ.ศ. ... รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น